b'\n_START_ARTICLE_\nWilliam Ramsay\n_START_SECTION_\n\xc5\xbdivljenje in delo\n_START_PARAGRAPH_\nRamsay se je rodil o\xc4\x8detu Williamu Ramsayu in materi Catherine, rojeni Robertson. Bil je ne\xc4\x8dak geologa sira Andrewa Ramsaya._NEWLINE_Od leta 1880 do 1887 je bil profesor v Bristolu in med letoma 1887 in 1912 v Londonu._NEWLINE_Po prvih delih na podro\xc4\x8dju organske kemije (sinteza), se je posvetil fizikalni kemiji. Raziskoval je toplotne lastnosti trdih in teko\xc4\x8dih snovi. Prvi je ugotovil nastanek enega elementa iz drugega (helija iz radona) in tako dokazal Rutherford-Soddyjevo domnevo o radioaktivnem razpadu. Pomembne so njegove raziskave \xc5\xbelahtnih plinov. Odkril je ali je sodeloval pri odkritju \xc5\xbelahtnih plinov od helija in argona do radona. Leta 1894 je skupaj z lordom Rayleighom odkril radon, leta 1895 helij, leta s Traversom kripton, neon in ksenon, leta 1905 je odkril torij. Pri delu z radijem je bil izpostavljen mo\xc4\x8dnemu radioaktivnemu sevanju, zbolel je za rakom in temu tudi podlegel._NEWLINE_\xc5\xbdlahtnim plinom je tudi dolo\xc4\x8dil mesto v periodnem sistemu._NEWLINE_Leta 1904 je prejel Nobelovo nagrado za kemijo.'